Kichwa: Awer Mabil: Kuanzia kuishi nyumba ya udongo kambi ya wakimbizi hadi kufunga mabao Australia\nKwa kuzingatia jina la hapo juu la makala ya kuwaziwa, fikiria makala.\n
Awer Mabil aliifungia Australia bao lake la kwanza iliposhinda Kuwait 4-0

Mcheza kandanda huyo mwenye miaka 23 alikulia kwenye kambi ya wakimbizi nchini Kenya na mazingira duni yalikuwa ni matatizo ya kila siku kwa familia yake.

Baada ya kuhamia nchini Australia kama sehemu ya programu ya kibinadamu, alikumbwa na ubaguzi wa rangi wakati akijaribu kucheza kandanda.

Lakini ameyapitia mengi na hata kulifungia bao taifa lililompa hifadhi la Australia wakati ikiichakaza Kuwait kwa mabao 4-0 mwezi Oktoba.

Mabil alizaliwa kwenye kambi ya wakimbizi ya Kakuma baada ya wazazi wake kukimbia vita vya wenyewe kwa wenyewe nchini Sudan.

Njaa na mazingira mabaya vilikuwa changamoto mbili za kila siku familia yake ilikumbana nazo.

"Tulijenga nyumba moja ya udongo," anaiambia BBC. "Ambayo ni kama nyumba ya chumba kimoja cha kulala katika nchi za magharibi.

Mabil mwaka 2012 na Adelaide United

"Lakini unajua hii si nyumba yako. Tulikuwa wanne - mimi, mama yangu, kaka yangu na dada yangu. Tulipata chakula kutoka Umoja wa Mataifa kila mwezi.

Kila mtu angepata kilo moja ya mchele, kwa hivyo sisi wanne tungepata kilo nne na kilo tatu za maharagwe. Ilikuwa changamoto kwa sababu lazima tungepima.

"Tulikuwa tunapata chakula kimoja kwa siku. Hakukuwa na kitu kama kifunguakinywa na chakula cha mchana."

Masaa mawili ya kutembea kwenda kutazama mpira

Mabil, ambaye ni winga alianza kuicheza kandanda kwenye kambi ya wakimbizi kuanzia akiwa na umri wa miaka mitano akiwa na marafiri zake.

"Nilipenda kucheza kandanda. Ilikuwa njia tu ya kuniweka nje ya matatatizo," anasema. Nilivutiwa sana na klabu ya Manchester United lakini kulikuwa na TV moja, umbali wa saa mbili hivi ukitembea na ulihitajika kulipa dola moja kutazama."

Maisha yake yalibadilika wakati yeye na familia yake waliwasili nchini Austalia.

"Nikasema sasa fursa yangu ndiyo hii - ikiwa nitajitahidi, kila kita kitafanyika na ninawe kufuata ndoto zangu." mambo yalianzia hapo.

Mabil (katikati) asherehekea kushinda FFA Cup na Adelaide United mwaka 2014

 Ubaguzi wa...